คือช่วงนี้มีเรื่องเครียดๆหน่ะค่ะ แล้ววันที่13มิถุนาที่ผ่านมาหนูเลยกินพาราไป20กว่าเม็ดซึ่งหลังจากกินก็ปวดหัวมากแล้ววันนั้นก็อ้วกไป2รอบค่ะ แต่ว่าตั้งแต่วันนั้นหนูก็ยังปวดหัวอยู่ซึ่งปวดมากกว่าเดิมขึ้นเรื่อยๆ ตอนนี้ก็ปวด มันจะปวดเหมือนเวลาน้ำเข้าหูอ่ะค่ะแบบแสบโพรงจมูกจี้ดไปถึงหัว ไม่รู้ว่าเป็นเพราะกินยาหรือเป็นเพราะอะไรหรอคะ
สวัสดีค่ะ อาการของการเกิดพิษจากการกินยาพาราเซตามอลเกินขนาดนั้น ในช่วง 24 ชั่วโมงแรก ผู้ป่วยอาจไม่แสดงอาการหรือมีเพียงอาการคลื่นไส้ อาเจียนและค่าการทำงานของตับอาจไม่เปลี่ยนแปลง ระยะที่สอง ตั้งแต่ 24 ชั่วโมงหลังกินยาเกินขนาด ผู้ป่วยอาจเริ่มมีอ่อนเพลีย อาการเจ็บบริเวณตับ และเริ่มมีค่าการทำงานตับสูงขึ้นได้และในบางรายอาจมีตับวายเกิดตามมาแนะนำควรรีบไปพบแพทย์ และแจ้งแพทย์ถึงจำนวนและชนิดของเม็ดยาที่ทานไปทั้งหมด อาการปวดหัวดังกล่าวมา อาจไม่ได้เป็นอาการที่จำเพาะเจาะจงต่อภาวะการกินยาพาราเซตามอลเกินขนาด แต่เนื่องจากในตอนนี้ยังไม่สามารถทราบแน่ชัดว่ามีความเสียหายที่เกิดกับตับที่กำลังจะแสดงอาการออกมาหรือไม่ แนะนำการไปตรวจและเข้ารับการรักษาอย่างเหมาะสมโดยเร็วจะดีที่สุด